Predkladacia správa

Na základe uznesenia Vlády Slovenskej republiky č. 512 zo dňa 18. júna 2003, vyplynula pre predsedu Úradu pre štátnu službu úloha č. B 5: spracovať a aktualizovať databázu štátnych zamestnancov, ktorí absolvovali vzdelávanie, školenia a kurzy v oblasti európskej integrácie a ovládajú cudzí jazyk.

Aktualizácia je spracovaná do tabuľky, ktorá obsahuje počty vzdelávaných štátnych zamestnancov na ústredných orgánoch štátnej správy a za lomkou v kolónke príslušného rezortu je uvedený počet vzdelávaných štátnych zamestnancov za špecializovanú štátnu správu. V období od 1. 1. 2005 do 30. 6. 2005 bolo v oblasti európskej integrácie vzdelávaných 4 914 štátnych zamestnancov. Menovité zoznamy vzdelávaných štátnych zamestnancov za jednotlivé rezorty sú uložené na odbore stratégií a riadenia ľudských zdrojov Úradu pre štátnu službu.

Vzhľadom na informatívny charakter predkladaného materiálu a na platný Metodický pokyn na prípravu a predkladanie materiálov na rokovanie vlády SR, materiál nebude predmetom pripomienkového konania.
 
	Materiál nemá dopad na štátny rozpočet, nezakladá nároky na verejné financie, nemá ekonomické ani environmentálne vplyvy ani vplyv na zamestnanosť.